— Найперш, што яго выкананне праходзіла ў складаных эканамічных умовах. Аднак прынятыя меры па прыцягненні дадатковых даходаў і своечасовая карэкціроўка планавых назначэнняў дазволілі якасна выканаць планы па даходах і прафінансаваць базавыя абавязацельствы бюджэту. Усяго ў раённую казну паступіла 145,6 млрд рублёў падатковых і непадатковых плацяжоў, што на 8 млрд менш, чым першапачаткова планавалася. На ўзровень паступлення ўласных даходаў значны ўплыў аказала зніжэнне паступленняў па падатку на прыбытак (4,5 млрд рублёў супраць 12,5 млрд за 2012 год). Але гэтыя страты былі часткова кампенсаваны за кошт мабілізацыі іншых плацяжоў: даходаў ад выкарыстання зямлі, павелічэння ставак па маёмасных падатках, прыцягнення непадатковых даходаў. Для таго, каб не дапусціць ва ўмовах дэфіцыту сродкаў касавага разрыву ў фінансаванні, на працягу года вышукваліся дадатковыя фінансавыя рэсурсы, праводзілася палітыка стрымлівання бюджэтных расходаў. За мінулы год яны склалі 272 млрд рублёў.